
Ministru kabineta rīkojums Nr. 238
Rīgā 2022. gada 5. aprīlī (prot. Nr. 19 11. §)
Par Izglītības un zinātnes ministrijas valdījumā esošo valsts nekustamo īpašumu nodošanu bez atlīdzības Talsu novada pašvaldības īpašumā
· 1. Saskaņā ar Publiskas personas mantas atsavināšanas likuma 42. panta pirmo daļu un 43. pantu atļaut Izglītības un zinātnes ministrijai nodot bez atlīdzības Talsu novada pašvaldības īpašumā šādus valsts nekustamos īpašumus, kas ierakstīti zemesgrāmatās uz valsts vārda Izglītības un zinātnes ministrijas personā (turpmāk – nekustamie īpašumi), lai saskaņā ar likuma "Par pašvaldībām" 15. panta pirmo daļu tos izmantotu pašvaldības autonomo funkciju īstenošanai:
· 1.1. nekustamo īpašumu ''Līkumi'' (nekustamā īpašuma kadastra Nr. 8868 007 0254) – zemes vienību (zemes vienības kadastra apzīmējums 8868 007 0229) 1,4519 ha platībā un būvi (būves kadastra apzīmējums 8868 007 0124 012) – Laidzē, Laidzes pagastā, Talsu novadā;
· 1.2. nekustamo īpašumu ''Angārs'' (nekustamā īpašuma kadastra Nr. 8868 007 0258) – zemes vienību (zemes vienības kadastra apzīmējums 8868 007 0235) 0,1115 ha platībā un būvi (būves kadastra apzīmējums 8868 007 0124 016) – Laidzē, Laidzes pagastā, Talsu novadā;
· 1.3. nekustamo īpašumu ''Pils parks'' (nekustamā īpašuma kadastra Nr. 8868 007 0263) – zemes vienību (zemes vienības kadastra apzīmējums 8868 007 0240) 2,0023 ha platībā – Laidzē, Laidzes pagastā, Talsu novadā;
· 1.4. nekustamo īpašumu ''Estrādes ceļš'' (nekustamā īpašuma kadastra Nr. 8868 007 0265) – zemes vienību (zemes vienības kadastra apzīmējums 8868 007 0250) 0,3555 ha platībā – Laidzē, Laidzes pagastā, Talsu novadā;
· 1.5. nekustamo īpašumu ''Ezera ceļš'' (nekustamā īpašuma kadastra Nr. 8868 007 0260) – zemes vienību (zemes vienības kadastra apzīmējums 8868 007 0237) 0,3179 ha platībā – Laidzē, Laidzes pagastā, Talsu novadā.
· 2. Talsu novada pašvaldībai nekustamos īpašumus bez atlīdzības nodot valstij, ja tie vairs netiek izmantoti šā rīkojuma 1. punktā minēto funkciju īstenošanai.
· 3. Talsu novada pašvaldībai, nostiprinot zemesgrāmatā īpašuma tiesības uz nekustamajiem īpašumiem:
· 3.1. norādīt, ka īpašuma tiesības nostiprinātas uz laiku, kamēr Talsu novada pašvaldība nodrošina šā rīkojuma 1. punktā minēto funkciju īstenošanu;
· 3.2. ierakstīt atzīmi par aizliegumu atsavināt nekustamos īpašumus un apgrūtināt tos ar hipotēku.
· 4. Šā rīkojuma 3.2. apakšpunktā minēto aizliegumu – apgrūtināt nekustamos īpašumus ar hipotēku – nepiemēro, ja nekustamie īpašumi tiek ieķīlāti par labu valstij (Valsts kases personā), lai saņemtu Eiropas Savienības fondu atbalstu.

